b'\n_START_ARTICLE_\nVilko Fila\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nLeta 1977 je diplomiral na filmski akademiji v Pragi. Z re\xc5\xbeiserjem Emirom Kusturico je sodeloval pri treh celove\xc4\x8dernih filmih (Se spominja\xc5\xa1 Dolly Bell, 1981; O\xc4\x8de na slu\xc5\xbebeni poti, 1985 in Dom za obe\xc5\xa1anje, 1988). V Sloveniji je snemal s Karpom Godino (Rde\xc4\x8di boogie, 1982), Francijem Slakom (Butnskala, 1985) in drugimi re\xc5\xbeiserji.  Zadnjih petnajst let je snemal predvsem v tujini, kjer so se pred njegovo kamero zvrstili igralci, kot so Marlon Brando, Johnny Depp in mnogi drugi. Umrl je za posledicami sr\xc4\x8dne kapi.'